|  |  |  |
| --- | --- | --- |
| Titel | **Modstandskampens børn** | QR Kode  **QR-kode**  Fører til posten i mitCFU |
| Tema: | Krigstraumer |
| Fag: | Historie og samfundsfag |
| Målgruppe: | Udskoling og ungdomsuddannelserne. |
|  |  |
|  | **En dokumentar:** DRK, 44 min., 2018.  **Faglig relevans/kompetenceområder**  Denne pædagogiske vejledning tager udgangspunkt i dokumentaren *”Modstandskampens børn”*, hvor børn af modstandskæmpere fra 2. verdenskrig fortæller om forældrenes ar på sjælen efter hjemkomsten fra koncentrationslejrerne.  Udsendelsen og de tilhørende spørgsmål kan afslutte et forløb om fx Holocaust.  Fælles Mål honoreres i historie under fx historiebrug, hvor eleverne gerne skal opleve, hvordan *”… mennesker er påvirket af og bruger historie”*. Eller kan *”… forklare samspil mellem fortid, nutid og fremtid”,* her især, hvordan krigstraumer kan vandre videre i familierne over tid.  Ideer til undervisningen  Efter at have set dokumentaren *”Modstandskampens børn”* kan eleverne arbejde med følgende a-c:  **a.** I nedenstående vektorgrafik antydes forskellige kropssignaler (symptomer), som mennesker med krigstraumer kan lide under. Undersøg og fortæl om et par af symptomerne.  Billedresultat for traumer by Pixabay  **b.** Beskriv de konsekvenser det fik for familiens medlemmer, da modstandsfolkene kom hjem fra  fangenskab i Tyskland efter 2. verdenskrig (1939-45).  **c.** Hvilke forskelle og ligheder er der på behandlingen af datidens hjemvendte modstandsfolk og nutidens hjemvendte soldater, brug kilde 1.  **Kilde 1** – uddrag fra *”Hjemvendte soldater”*, Faktalink, Laura Marie Sørensen, iBureauet/Dagbladet Information. 2013  ***”… Hjælp til hjemvendte soldater***  **Kan man forebygge, at hjemvendte soldater får psykiske problemer?**  *Det er ifølge rapporten ”Hjemvendte soldater” blevet mere udbredt blandt de udsendte*  *patruljer, at de hændelser, soldaterne oplever, bliver ’defused’ samme dag. Det vil sige, at*  *soldaterne får mulighed for at udveksle de umiddelbare indtryk, de har haft under hændelsen*  *både af taktiske årsager, men også for at forebygge psykiske mén. Hvis soldaterne bliver udsat for*  *en mere voldsom hændelse end normalt eller et dødsfald, bliver forsvarets psykologer fløjet til*  *soldaternes lejr for at tale med soldaterne om, hvad der er hændt. Når soldaterne er vendt hjem*  *til Danmark, indgår de gennem forsvaret i en såkaldt afviklingsperiode, hvor de får afsluttet*  *udsendelsen. Førhen varede afviklingen kun en uge, men i takt med den stigende opmærksomhed*  *på psykiske efterreaktioner har forsvaret implementeret flere støttetilbud i afviklingsperioden, og*  *der er flere aktiviteter, der skal hjælpe soldaterne til igen at vænne sig til en almindelig dansk*  *hverdag.*  *Siden 2008 har enheder, der har været i Afghanistan, været samlet i op til tre måneder efter*  *hjemkomsten. Hvor det før har været frivilligt, har det siden 2003 været obligatorisk for de*  *soldater, der kommer hjem fra missioner med mange kamphandlinger, at tale med en psykolog i*  *10 minutter. Hvis psykologen vurderer, at der behov for mere psykologhjælp, får soldaten tilbudt*  *et forløb. Efter tre måneder holder forsvaret desuden et gensynsarrangement, hvor soldaterne*  *igen bliver informeret om støttetilbud som muligheden for at få hjælp og dele erfaringer i landets*  *nyetablerede veterancentre og gennem veteranorganisationer som De Blå Baretter. Derudover*  *får de hjemvendte et spørgeskema efter seks måneder, der skal klarlægge eventuelle psykiske*  *skader… ”* Supplerende materialer  * [Andre emner/temaer under historiekanonen ”Augustoprøret og jødeaktionen 1943”](https://ucc.dk/cfu/fag/historie/ideer-til-undervisning/augustopror-og-jodeaktionen-1943) * [TV-dokumentaren *”Ødelagt af krig”* (1-4) på MitCfu.dk](http://kp.mitcfu.dk/TV0000035335) * [Alt om Psykologis site om krigstraumer](https://altompsykologi.dk/2017/08/hvad-er-traume/) | |